**Джаред Тристан Падалеки** (ағылш. *Jared Tristan Padalecki*; 19 шілде 1982 жыл, Сан-Антонио, Техас) — америкалық әртіс. «Табиғаттан тыс», «Gilmore Girls» телесериалдарындағы рөлдерді сомдағаннан кейін танымал болды.

Өмірбаяны
---------

Джаред Падалеки 1982 жылы 19 шілдеде Сан-Антониода (Техас, АҚШ) Джеральд Падалеки отбасында дүниеге келеді. Әкесі – бухгалтер, анасы - Шерон Кэммер, мұғалім. Оның ағасы Джеффри – хирург және қарындасы - Мэган. 12 жасынан бастап Джаред әртістік шеберлікке үйрене бастады. Ол Сан-Антониодағы Джеймс Мэдисон мектебінде білім алды. 1999 жылы «Claim To Fame» конкурсын ұтып алып, Teen Choice Award премияларына иеленуге мүмкіндіктер пайда болды. 2000 жылы мектеп бітіргеннен кеін Джаред әртістік мансабын жалғастыру үшін Лос-Анджелеске (Калифорния) көшіп кетеді.

Мансабы
-------

«Жұлдыздар шайқасы» фильмінде Энакин Скайуокер рөлінің тыңдалымына қатысты. Джаред Падалекидің әртістік жұмысы 1999 жылғы «A Little Inside» фильмінде қосымша рөлді ойнағаннан басталды. 2000 және 2005 жылдар аралығында «Gilmore Girls» танымал телесериалында Дин Форестер рөлін сомдаған болатын. Ал 2000-2003 аралығында «Үнсіз куәгер» (2000), «Үйге жақын» (2001), «Шексіз түсті сақина» (2002), «Жас Макгайвер» (2003) секілді фильмдерге түседі. 2003 жылы Джаред «Cheaper by the Dozen» комедиясында кішкене рөл ойнаса да, атауларда көрсетілмейді. 2004 жылы Мэри-Кейт және Эшли Олсеннің «New York Minute» Трей Липтонның рөлін сомдады, сонымен қатар «Flight of the Phoenix» триллеріне түсті. 2005 жылы екі бірдей - «Cry Wolf» пен «Балауыз мүсіндер үйі» қорқынышты фильмдерінде рөл сомдайды. Бұл түсірілімдерге Элиша Катберт, Чад Майкл Мюррей, Пэрис Хилтон қатысқан болатын. Сол жылы Джаред Warner Brothers компаниясының «Supernatural» телесериалындағы Сэм Винчестер рөліне кастингтен өткен болатын. Бұл түсірілім сәтті өтіп, оның жанкүйерлер саны өсті.

2007 жылы Майкл Кампустың «Thomas Kinkade's Home for Christmas» фильмінде Джаредпен қатар Питер О’Тул түскен болатын. Падалеки табысты американдық суретшілердің бірі Томас Кинкейдтің рөлін сомдады. Фильм Кинкейдтің өмірі мен «Thomas Kinkade's Home for Christmas» деп аталатын суреті жайында баяндайды. Және де болашақта Томас Кинкейд туралы екі фильм түсіру жоспарлануда. Бірақ бұл фильде оның басқа суреттері мен өмірінің өзге қырлары сипатталады.

2009 жылы Джаред Майкл Бэйдің «Friday The 13th» фильмінде бірнеше айлар бұрын жоғалып кеткен қарындасын\апасын іздеген Клэй Миллер - басты рөлін сомдады.

Айта кетерлік жағдай, Джаред Падалекиді Эштон Кутчердің арқасында пайда болған MTV «401-бөлме» телеарнасындағы жаңа реалити-шоудың жүргізушісі болуға шақырды. Шоудың негізгі идеясы ештеңеден күдіктенбеген қатысушылар соңында әзіл болып шығатын жаман жағдайларға тап болады. Бірнеше ақпарат көздерінен, оның ішінде Алтын Буффало ТВ-дан хабарлағандай, жұлдыз Супернатураның бір сериясына қатысқаны үшін 125 000 доллар табады.

Жеке өмірі
----------

2010 жылы 27 ақпанда Джаред Падалеки Женевьев Кортезе киноәртісіне үйленеді. 2011 жылы қазан айында олар тұңғыш сәбиді күтіп жүргенін жариялайды. 2012 жылы 19 наурызда ұлы — Томас Колтон Падалеки дүниеге келеді. 2013 жылы 22 желтоқсанда екінші ұлы - Остин Шепард "Шеп" Падалеки дүниеге есігін ашады. Қазіргі кезде ерлі-зайыптылар жақын достық қатынасты сақтаған Дженсен Эклс отбасына жақын орналасқан Техас штатындағы Остинде тұрып жатыр.

Фильмография
------------

| Жыл | Шын атауы | Рөлі |
| --- | --- | --- |
| 1999 | *A Little Inside* | Мэтт Нельсон |
| 2000 | *Silent Witness* | Сэм |
| 2000—2005 | *Gilmore Girls* | Дин Форестер |
| 2001 | *ER* | Пол Харрис(сезон 7, эпизод 10) |
| 2001 | *Close to Home* | ... |
| 2002 | *A Ring of Endless Light* | Закери Грей |
| 2003 | *Young MacGyver* | Клэй МакГайвер |
| 2003 | *America’s Next Top Model* | Камео |
| 2003 | *Cheaper by the Dozen* | хулиган |
| 2004 | *New York Minute* | Трей Липтон |
| 2004 | *Flight of the Phoenix* | Дэвис |
| 2005 | *House of Wax* | Уэйд |
| 2005 | *Cry Wolf* | Том |
| 2005-2015 | *Supernatural* | Сэм Винчестер |
| 2007 | *House of Fears* | J.P. |
| 2008 | *Thomas Kinkade's Home for Christmas* | Томас Кинкейд |
| 2009 | *Friday the 13th* | Клэй Миллер |

Марапаттары
-----------

* 2003 жылы Джаред Падалеки «Gilmore Girls» телесериалдарындағы рөлі үшін «Драмалық әртіс» категориясының Teen Choice Award премиясына;
* 2005 жылы Үлгі:Балауыз мүсіндер үйі фильміндегі рөлі үшін Teen Choice Award премиясына;
* 2007 жылы «Supernatural» телесериалындағы Сэм Винчестердің рөлі үшін тағы да «Драмалық әртіс» категориясының Teen Choice Award премиясына иеленді.

Дереккөздер
-----------

1. ↑  www.poland.us
2. 1 2  TV.com, Trivia Мұрағатталған 26 қарашаның 2010 жылы.
3. ↑  Jared Padelecki fan site Мұрағатталған 10 маусымның 2015 жылы.
4. ↑  Табиғаттан тыс жұлдыздардың бюджеті қанша есептелген. Джаред Падалецки қанша ақша табады?(қолжетпейтін сілтеме)
5. ↑  Godwin, Jennifer, Jared Padalecki and Genevieve Cortese Are Engaged, EOnline.com, 6 Jan 2010. Accessed 14 Feb 2009.
6. ↑  Kubicek, John, Notes from the *Supernatural* 100th episode party, BuddyTV.com, 2 February 2010. Quote: «Jared Padalecki talking sweetly about his recent engagement to former co-star Genevieve Cortese» Accessed 14 February 2010.
7. ↑  Твиттер
8. ↑  Lainey’s Entertainment Update — Celebrity Gossip
9. ↑  *Eng, Joyce*. Supernatural's Jared Padalecki Welcomes a Son, *TV Guide* (March 20, 2012). Тексерілді 20 наурыздың 2012.
10. ↑  Твиттер
11. ↑  Jared Padalecki Names Newborn Son Thomas Colton!, *US Weekly* (March 21, 2012).
12. ↑  *Sarah Michaud* Jared Padalecki Welcomes Second Son  (ағыл.). *Moms & Babies – Celebrity Babies and Kids - Moms & Babies* (23-12-2013). Тексерілді, 24 желтоқсан 2013.
13. ↑  IMDb.com Jared’s Awards

Сыртқы сілтемелер
-----------------

* Джаред Падалеки (ағыл.) *Internet Movie Database* сайтында
* Джаред Падалеки (ағыл.) *Twitter* сайтында